

 LĒMUMS

Ādažos, Ādažu novadā

2024. gada 27. decembrī **Nr.** **499**

**Par zemes ierīcības projekta uzsākšanu zemes vienībā Strautnieku ceļš 8, Birzniekos**

Ādažu novada pašvaldības dome izskatīja (*vārds, uzvārds*) (*adrese*, e-pasts: *adrese*; turpmāk – Iesniedzējs Nr.1.) un (*vārds, uzvārds*) (*adrese*, e-pasts: *adrese*; turpmāk – Iesniedzējs Nr.2), 05.11.2024. iesniegumu (reģistrēts 06.11.2024. ar Nr. ĀNP/1-11-1/24/5972) un 06.11.2024. iesniegumu (reģistrēts 07.11.2024. ar Nr. ĀNP/1-11-1/24/6040) ar lūgumu pieņemt lēmumu un izdot darba uzdevumu zemes ierīcības projekta uzsākšanai, lai sadalītu trīs daļās nekustamā īpašuma “Birzes” (kadastra Nr. 8044 004 0073) zemes vienību Strautnieku ceļš 8, Birzniekos, Ādažu pagastā, Ādažu novadā ar kadastra apzīmējumu 8044 004 0073.

Izvērtējot ar iesniegumu saistītos apstākļus, tika konstatēts:

1. Nekustamais īpašums “Birzes” (kadastra numurs 8044 004 0073) ir ierakstīts Ādažu pagasta zemesgrāmatas nodalījumā Nr. 668 un pieder kopīpašumā Iesniedzējam Nr.1. un Iesniedzējam Nr.2. Īpašuma sastāvā ietilpst zemes vienība Strautnieku ceļš 8, Birzniekos, Ādažu pag., Ādažu nov., ar kadastra apzīmējumu 8044 004 0073 un platību 1,65 ha un būve ar kadastra apzīmējumu 80440040073003 (dzīvojamā māja).
2. Saskaņā ar Ādažu novada teritorijas plānojumu zemes vienība ar kadastra apzīmējumu 8044 007 0073 atrodas Transporta infrastruktūras teritorijā (TR), Dabas un apstādījumu teritorijā (DA) un Savrupmāju apbūves teritorijā (DzS), kurā atbilstoši Teritorijas izmantošanas un apbūves noteikumu 330.punktam minimālā jaunveidojamā zemes gabala platība noteikta 1200 m2, kā arī Polderu sateces baseinu teritorijā (TIN11)
3. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
4. Zemes ierīcības likuma 8.panta pirmā daļa noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai.
5. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Zemes ierīcības likuma 8.panta pirmo daļu un Teritorijas attīstības plānošanas likuma 12.panta trešo daļu, kā arī ņemot vērā domes Attīstības komitejas 11.12.2024. atzinumu, Ādažu novada pašvaldības dome

**NOLEMJ:**

1. Atļaut izstrādāt zemes ierīcības projektu nekustamā īpašuma “Birzes” (kadastra numurs 8044 004 0073) zemes vienības Strautnieku ceļš 8, Birzniekos, Ādaži pag., Ādažu nov., ar kadastra apzīmējumu 8044 004 0073 sadalīšanai.
2. Apstiprināt nosacījumus zemes ierīcības projekta izstrādei (1. pielikums).
3. Pašvaldības Centrālās pārvaldes Teritorijas plānošanas nodaļa atbild par lēmuma izpildi.
4. Pašvaldības izpilddirektora vietniecei veikt šī lēmuma izpildes kontroli.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Nosacījumi zemes ierīcības projekta izstrādei uz 2 lp.
2. Zemes vienību robežu pārkārtošanas priekšlikums uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU